खेल-खेल में बच्चे समझ सकेंगे फिजिक्स के फॉर्मूले
जमशेदपुर } बिष्टुपुरसाउथ पार्क स्थित जुस्को स्कूल प्रांगण में बनाए गए साइंस पार्क गुरुवार को स्कूली बच्चों के लिए खोल दिया गया। यहां भ्रमण करते वक्त बच्चों को विज्ञान खासकर भौतिकी के सिद्धातों को समझने में आसानी होगी। बतौर मुख्य अतिथि टाटा संस के निदेशक डीके मेहरोत्रा ने पार्क का उद्घाटन किया। इस दौरान उन्होंने पार्क के मेडिशनल गार्डेन में पौधरोपण किया। मौके पर जुस्को के प्रबंध निदेशक आशीष माथुर, जेम फाउंडेशन के अध्यक्ष एएफ मैडन, प्रेम कुमार दीपक कामत मौजूद थे।
जुस्को के प्रबंध निदेशक आशीष माथुर ने कहा- जुस्को अन्य राज्यों में भी विज्ञान पार्क का निर्माण करेगा। संभवत: बारह पार्क बनाने की योजना है। यहां साइंस पार्क के अलावा एक और नया पार्क बनेगा। जबकि अन्य पार्क ओड़िशा और बंगाल में बनाए जाएंगे।
टाटा संस के निदेशक डीके मेहरोत्रा ने कहा- साइंस पार्क के जरिए शिक्षकों को विज्ञान की गुत्थी सुलझाने में आसानी होगी। खासकर साइंस पार्क आने वाले विद्यार्थी फिजिक्स के कठिन फॉर्मूले को खेल-खेल में समझ सकेंगे। इससे विज्ञान के प्रति अभिरुचि बढ़ेगी।
साइंस पार्क का उद्घाटन करते डीके मेहरोत्रा, आशीष माथुर अन्य।
hin_Deva hin_Deva hin_Deva hin_Deva hin_Deva